**RÜHMATOETUSE TAOTLEMISE JUHEND**

1. Rühmatoetuste taotlemise juhend reguleerib Kodutütarde ja Noorte Kotkaste rühmade finantstoetuse eraldamist Kaitseministeeriumi ja Kaitseliidu poolt 21.03.2017 kinnitatud noorte isamaalise hariduse programmi raames aastatel 2017-2023.
2. Rühmatoetust saab taotleda vabatahtlik noortejuht Kodutütarde või Noorte Kotkaste rühma tegevuse toetuseks, et rühma liikmetele luua võimalusi organisatsiooni-siseseks sisukamaks väljaõppeks, rikastada väljaõpet erinevate õppevormidega; nt: matkade, ekskursioonide, laagrite, õppepäevade vmt.
3. Rühmatoetust saab taotleda kvartaalselt kuni 1500€ rühma tegevuse toetuseks.
4. Eesmärgiks on arendada:
	1. juba tegutsevate rühmade tegevust erinevates väljaõppevaldkondades,
	2. toetada rühmade vahelisi koostööprojekte,
	3. suurendada avatud projektide formaadis noorte võimalusi osaleda kodanikukasvatuse suunitlusega huvihariduses.
5. Taotluse sisu ja tegevuskavas kirjeldatu peab olema seotud Kodutütarde ja Noorte Kotkaste järgukatsete/erialakatsete omandamisega (vt lisatud taotluse vormi).
6. Rühmatoetust saab taotleda allüksus, millesse kuulub 12 või enam noorliiget.
7. Taotluse hindamisel lähtutakse eri kriteeriumitest:
	1. positiivseks loetakse rühma liikmete kõrget tegevusaktiivsust,
	2. liikmeskonna suurt hõlmatust,
	3. tegevuste võimalikult tugevat seotust organisatsiooni-siseste koolitusnõuetega,
	4. võidakse arvesse võtta piirkondlikku aspekti toetada rühmadega hõlmatust kõigis kohalikes omavalitsuses,
	5. planeeritavat tegevuskava on toetamas kaasfinantseerija (teised projektid viidata ka esitamisjärgselt ja enne otsuse langetamist), see peab olema välja toodud ja nähtav tegevuskava kirjelduses.
8. Taotlust saab esitada kord kvartalis. Taotluse esitamise kuupäevadeks on:
20. veebruar; 20. mai; 20. august; 20. november ja nii iga-aastaselt programmi kestvuse jooksul.
9. Taotlus on vaja eelnevalt esitada Kodutütarde- või Noorte Kotkaste noorteinstruktorile vastava kuu 13.ndaks kuupäevaks, kes annab esmase tagasiside noortejuhile. Taotlus võetakse komisjonis arutlusele kui selle on omalt poolt kinnitanud KT ringkonnavanem/NK malevapealik.
10. Noorteinstruktor esitab seejärel taotluse isamaalise haridusprogrammi juhile läbi KL dokumendihaldussüsteemi. Isamaalise haridusprogrammi juhil ja noorteinstruktoril on õigus küsida täpsustusi ja lisamaterjale enne tähtaja saabumist.
11. Taotluste hindamiseks on moodustatud komisjon, kuhu kuuluvad noorteorganisatsioonide peavanemad, isamaalise hariduse programmi juht, noorsootöö arendusjuht. Otsused tehakse 20 tööpäeva jooksul. Komisjon on otsustusvõimeline, kui seisukoha esitavad vähemalt kolm liiget.
12. **Rühmatoetuse kasutusala:** rühmatoetust saab kasutada transpordi-, toitlustus-, koolituskulude tarbeks ja väljaõppe vahendite soetamiseks.
13. **Väljaõppe** paremaks korraldamiseks on lubatud soetada järgmisi vahendeid:
	1. tulepulgad, välilaternad, pealambid, valguspulgad, viled
	2. nöörid, köied, ronimiskiivrid, rakmed,
	3. õhupüssi moon, sihtmärgi lehed, sm märketeip,
	4. meditsiinitarbed (plaastrite kmpl, sidemerullid, kolmnurkrätikud, kunstveri, silikoonhaavad jms),
	5. õmbluskomplekt (niidid, nõelad, haaknõelad, käärid),
	6. telkmantel, koormakate,
	7. maskeerimiskreemid (roheline, must, pruun),
	8. kirves, saag, labidas, ehitusnoad,
	9. töökindad (suvised, talvised),
	10. kontoritarbed (paberid, pliiatsid, markerid, liimid, käärid, klammerdajad, kiletaskud, kiirköitjad, magnet tahvel, magnetid jms),
	11. spordivahendid (pallid, koonused, jms),
	12. järguõpet toetavad lauamängud, kirjandus.
14. **Transpordikulu**
	1. transpordiks tohib kasutada ainult lepingulise hankepartneri busse, maleva sõidukeid või kohalikult omavalitsuselt sponsorluse korras saadud transporti
	2. kasutades, kas KL maleva transporti peab arvestama kütuse keskmiseks hinnaks 1,20€ liiter,
	3. kasutades isiklikku- või ühistransporti tuleb planeerida need kulud taotluse eelarvesse.
15. **Koolituskulu**
	1. koolituskulu hõlmab ruumide renti, ekskursioonide pileteid, koolitaja tasu kui ka majutust.
16. **Toitlustuskulu**
	1. väljaõppe kestvusel 6 või enam tundi on võimalik osalejaid toitlustada,
	2. toiduainete arvestuslik suurus väljaõppes on ühe toitlustatava kohta ööpäevas kuni 7,55 eurot, sealjuures : hommikusöök 2,04€; lõunasöök 3,02€ ja õhtusöök 2,49€,
	3. toitlustusteenuse arvestuslikuks suuruseks väljaõppes on ööpäevas kuni 15,10 eurot ühe toitlustatava kohta, sealjuures: hommikusöök 4,08€; lõunasöök 6,04€ ja õhtusöök 4,98€.
17. Transpordi –, toitlustus - ja koolitusteenuste jaoks sõlmitavate tehingute puhul tuleb silmas pidada korruptsioonivastase seaduse sätteid. Noortejuht või tema osalusega ettevõte, ei saa tasu oma allüksusele korraldatava koolituse eest.
18. Kõik arved tuleb saata e-arvekeskusesse, millele tuleb lisada kontaktisik, kelleks on noorteinstruktor. Arvete juurde tuleb märkida millise kvartali rühmatoetuse taotluse arvega on tegemist. Kinnitusringi tuleb lisada isamaalise haridusprogrammi juht ning peavanem(ad).
Arve rekvisiidid on: Kaitseliit, Toompea 8, Tallinn 10130, Registrikood: 74000725. Arve maksetähtaeg on 14 päeva.
19. Taotlust võib esitada ka ühise taotlusena mitme rühma poolt, kuid taotleja rühmal peab olema vähemalt 12 noorliiget.
20. Taotlust võib komisjon rahuldada ka osaliselt.
21. Eelmises taotlusvoorus eitava vastuse saanud rühmataotlust võib esitada uuesti järgmisel perioodil.
22. Taotluses kirjeldatud väljaõppeüritus tuleb korraldada vastavas kvartalis (näiteks: planeeritud väljaõppe kuupäev on märgitud maikuusse, siis tuleb see läbi viia ja kulud katta hiljemalt II kvartali lõpuks).
23. Kaks nädalat enne väljaõppeüritust esitab noortejuht õppuse plaani noorteinstruktorile.
24. Iga väljaõppeürituse toimumist tuleb jäädvustada fotodena ja/või videofilmide kujul. Ürituse järgselt esitatakse 3 parimat fotot või 1 video noorteinstruktorile või maleva/ringkonna sotsiaalmeedia eest vastutajale koos lühikokkuvõttega, kes teeb postituse sotsiaalmeedias sündmuse kohta.
25. Väljaõppeürituse läbiviimise järel peab rühmavanem/rühmapealik esitama kahe nädala jooksul noorteinstruktorile sündmuse OT-lehed, osalejate nimekirja ja tagasiside lehed sündmusest. Noorteinstruktor paneb need üles KL dokumendihaldussüsteemi Isamaalise hariduse programmi alajaotusesse.
26. Rühmavanem/rühmapealik peab täitma tagasiside vormi hiljemalt kaks nädalat pärast sündmust järgneval lingil: <https://forms.gle/RaZRVqHejn3iL3eB9>

**Rühma tegevustoetuse taotluse**

**saamiseks täidetav vorm**

**RÜHMATOETUSE TAOTLUS**

|  |
| --- |
| 1.Malev/ringkond:  |
| 2.Struktuuriüksus:  |
| 3.Taotleja rühm:  |
| 4. Projekti sisu väljendav nimi:  |
| 5.Rühma liikmete arv (k.a. rühmavanem/pealik):  |
| Liikmeid (vastu võetud liikmed) | Kandidaate (taotluse esitanud, veel kinnitamata liikmed) |
|  |  |
| 6.Rühmavanema/pealiku andmed:Nimi: Telefon:*+372…*E-posti aadress:  |

**RÜHMATAOTLUSE TEGEVUSKIRJELDUS**

|  |
| --- |
| 1.Tegevuse eesmärgid (konkreetne, mõõdetav, saavutatav, asjakohane, tähtajaga piiratud):  |
| 2.Rühma tegevuste kirjeldus planeeritavas järjestuses (kuupäev, tegevus, lühike sisukirjeldus): |
| 3. Soetatava inventari jätkusuutliku kasutuse kirjeldus (mis otstarbel soetatakse, kus ladustatakse, kuidas kasutatakse tulevikus)  |
| 4.Oodatavad tulemused *(mida selle tegevusega saavutatakse, seos eri- ja järgukatsetega)*: |

**LISATUD DOKUMENDID:**

Lisa 1. Rühma aktiivsustundide tabel/rühmapäevik (eraldi failina kaasas).

Lisa 2. Eelarvetabel, kus on täpsem kirjeldus iga planeeritud tegevuse kohta (eraldi failina kaasas).

**Taotlus kinnitatud ja digiallkirjastatud:**

Rühmavanem või rühmapealik *......(eesnimi, perekonnanimi, digiallkiri) ……*

Kodutütarde noorteinstruktor või Noorte Kotkaste noorteinstruktor *......(eesnimi, perekonnanimi, digiallkiri) ……*

Kodutütarde ringkonnavanem või Noorte Kotkaste malevapealik

*......(eesnimi, perekonnanimi, digiallkiri) ……*